Պարբերականի խնդրանքով էլ միջազգային հարցերի փորձագետ Միքայել Զոլյանն է պարզաբանել կատարվածը։ Վերջինս երկու հիմնական թեզ է առաջ քաշել՝ կամ ձայնագրությունների հետեւում Փաշինյանի հակառակորդներն են, կամ՝ արտասահմանյան հատուկ ծառայությունները։ Միքայել Զոլյանը նկատել է, որ կատարվածը ավելի շատ ուժի ցուցադրության է նմանվում եւ ունի հետեւյալ մեսիջը՝ «եթե մենք կարողանում ենք գաղտնալսել ԱԱԾ պետին, կարող ենք գաղտնալսել, ուրեմն՝ բոլորին անխտիր»։